Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: e) a 16/2000. (VI. 8.) EüM rendelet szerinti ellenõrzött területet magába foglaló építmények.
Paragraph Index: 1836

d) a biztonsággal összefüggõ alkatrészek aktív zónába történõ helytelen behelyezését. 4.172. Az aktív zóna nukleáris jellemzõinek megválasztásával kell biztosítani a reaktor inherens biztonságát, hogy a hûtõközeg vesztés, a hõmérséklet vagy a zónageometria változás ne okozhasson szabályozhatatlan reaktivitás növekedést sem normál, sem üzemzavari viszonyok között. 4.173. Az aktív zóna szubkritikussága legalább 0,01 (keff ≤ 0,99) legyen, ha a biztonságvédelmi elemek felhúzott, a szabályzó elemek pedig a zónába bevitt állapotban vannak és az aktív zóna reaktivitás tartaléka maximális. A szubkritikusság meghatározásakor figyelembe kell venni a kísérleti berendezések által bevitt reaktivitást is. 4.174. A konstrukciónak olyannak kell lennie, hogy az összes fûtõelem eltávolítható legyen a reaktorból, bármely környezeti hatás keltette károsodás ellenére, ami normál üzemi vagy tervezési üzemzavari körülmények következménye. 4.175. Szükség esetén a reaktorba indító neutronforrást kell beépíteni. Az indító forrás intenzitását és elhelyezését úgy kell megválasztani, hogy a forrásnak a reaktorba történõ bevitelekor a teljesítmény ellenõrzése biztosítható legyen. A reteszelés ne tegye lehetõvé a reaktor indítását, amíg a teljesítmény ellenõrzése nem biztosított. A neutronforrás mozgatása távvezérléssel történjék. 4.3.1.2. A reaktor leállítása 4.176. A reaktor biztonságvédelmi rendszernek biztosítania kell, hogy a reaktor minden normál üzemi állapotban, várható üzemi esemény és üzemzavar esetén biztonságosan leállítható legyen:

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes